laion/Wikipedia-Exotic huggingface dataset:
הגמד והענק (משחק)

הגמד והענק הוא משחק חברתי שמטרתו העיקרית היא גיבוש חברתי בקבוצה כלשהי. כל משתתף במשחק מקבל על עצמו שני תפקידים. תפקיד ה"גמד" ותפקיד ה"ענק". למשתתף משודכים שני משתתפים אחרים במשחק. אחד בתפקידו כ"גמד" ואחד בתפקידו כ"ענק". כל משתתף יודע מי ה"ענק" שלו, אך לא יודע מי ה"גמד" שלו. המשחק מתאים לכל קבוצות גיל, ומקובל מאוד בקבוצות סגורות כגון מקומות עבודה, בתי ספר ותנועות נוער. עם זאת יש אף משחקי "גמד ענק" המוניים באינטרנט. בתפקיד ה"גמד", צריך המשתתף לשלוח ל"ענק" שלו מתנות באופן אנונימי. המתנה אמורה להביע תשומת לב, ומטרתה לשמח את ה"ענק". במשחקים רבים מגבילים את המשתתפים בערך כספי מקסימלי. בתפקידו כ"ענק" מקבל המשתתף מתנות משחקן אחר, מבלי לדעת מי שולח את המתנה. בקבוצות קטנות, בהן המשתתפים מכירים זה את זה, גורם המשחק לגיבוש חברתי, ומהווה מקור לשיחה ושעשוע. בשנת 2014 יצרו אליה גרינפלד, מגיש בתאגיד השידור הישראלי, ודוקטור יפעת מור, גרסה למשחק שהוגדרה כ"משחק הגדול בישראל" וזכתה לשם "גמד ענק בין חברים, מכרים וזרים גמורים". במשחק זה השתתפו כ-2,000 אנשים. הרשמה - כל משתתף במשחק נרשם אצל מנהל המשחק. יצירת זוגות "גמד-ענק" - מנהל המשחק יוצר זוגות, כאשר לכל משתתף משודך "גמד" ו"ענק". מנהל המשחק דואג ששני השחקנים המשודכים לשחקן מסוים, יהיו אנשים שונים. יצירת הזוגות יכולה להתבצע באופן אקראי או באופן יזום. שלב שליחת המתנות. שלב הגילוי. במספר ארצות דוברות אנגלית, כגון ארצות הברית, קנדה ואוסטרליה, מקובל השם "סנטה הסודי" (Secret Santa) על שם סנטה קלאוס בפורטוגל וברוב מדינות אמריקה הדרומית מקובל השם "החבר הסודי" (Amigo secreto או Amigo oculto) בספרד ובארגנטינה מקובל השם "החבר הבלתי נראה" (Amigo invisible) מדיה וקבצים בנושא הגמד והענק בוויקישיתוף משחק "גמד ענק" עולמי עידו קינן, ג'וני זילבר, רוצים לתת מתנה לאדם זר באינטרנט?, באתר הארץ, 18 בפברואר 2014 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
Teamcenter

Teamcenter היא חבילת פתרונות תוכנה של ניהול מחזור חיי מוצר (PLM) של חברת Siemens. היא נוצרה במקור על ידי EDS PLM Solutions. בשנות התשעים עסקה החברה בפתרונות Control Data, SDRC ו UGS. רוב מוצרי החבילה הם שדרוג של מוצרים קודמים: Teamcenter Enterprise - פיתוח של Metaphase Teamcenter Engineering - פיתוח של iMAN Teamcenter Project - פיתוח של Inovie Software TeamCenter Teamcenter Requirements - פיתוח של Slate Teamcenter Visualization - פיתוח של Viz Teamcenter Manufacturing - פיתוח של IMAN + Tecnomatix MPM suite Teamcenter Integrator Teamcenter Community - פיתוח של e-Viz בשנת 2010 הודיעה Siemens ש Teamcenter עברה את רף 5 מיליון הרישיונות ובשימוש של יותר מ 6,400 לקוחות. התוכנה זכתה בפרס "היוזמה הטכנולוגית של השנה" לשנת 2005 מאת המגזין "IndustryWeek" Application lifecycle management אתר האינטרנט הרשמי של Teamcenter דף המוצר של Teamcenter באתר Siemens. לימים נקראה החברה Siemens PLM Software (ובעבר UGS) הדור הבא של פתרונות PLM פרסום באתר Siemens, יוני 2010 John Teresko, Technologies Of The Year -- UGS Corp.'s Teamcenter 2005, באתר IndustryWeek ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
סולנין

סולנין הוא רעל שנמצא בחלק מבני משפחת הסולניים. הרעל משמש כמנגנון הגנה של הסולניים. כשצמח ממשפחת הסולניים לוקה במחלה או טפיל כלשהו, או כשהוא נמצא זמן רב בשמש, הוא מפיק סולנין על מנת שלא ייפגע או ייאכל על ידי חיה. הסולנין משפיע תוך מספר שעות מתחילת תהליך העיכול. בדרך כלל תופעות הלוואי הן שלשול, הקאות ותחושת נימול. במקרים קיצוניים ישנן הפרעות בקצב הלב, שיתוק ומוות. כיוון שהסולניים מפרסמים את רעילותם בצבע ירקרק וטעם מריר, מקרי הרעלה הם נדירים. רן לוי, האוניברסיטה הקטנה של המדעים, עמוד 192 מדיה וקבצים בנושא סולנין בוויקישיתוף
בנברי (אוסטרליה המערבית)

בנברי (באנגלית: Bunbury) היא עיר נמל במדינת אוסטרליה המערבית שבאוסטרליה. העיר שוכנת במרחק 175 ק"מ מדרום לבירת המדינה פרת'. נמל העיר משרת את ענפי החקלאות והכריה ואת תעשיית העץ של דרום מערב המדינה ומקושר לרשת הרכבות. אוכלוסיית העיר מנתה 64,385 תושבים במפקד 2011. האירופאי הראשון שביקר במקום היה הימאי הצרפתי לואי דה פריסינה (Louis de Freycinet) בשנת 1803. הוא קרא לאזור פור לשנו (Port Leschenault) על שם הבוטנאי של המשלחת והמפרץ במקום נקרא גאוגרף (Geographe) על שם אחת הספינות של המשלחת. ב-1829 הגיעה למקום בדרך היבשה משלחת סקר בראשות דר' אלכסנדר קולי (Collie). בהמשך ביקר במקום סגן מושל המושבה והוקמה בו עמדה צבאית. המקום נקרא בנברי על שם לוטננט ויליאם בנברי שגילה את אחת הדרכים המובילות למקום. ב-1898 מנתה אוכלוסיית היישוב 2,970 תושבים. ב-1893 הושלמה סלילת מסילת הברזל שחיברה את בנברי לפרת' ולאזורי המכרות והאזורים החקלאיים שמצפון וממזרח לה והעיר הייתה לצומת תחבורתי חשוב. מדיה וקבצים בנושא בנברי (אוסטרליה המערבית) בוויקישיתוף אתר האינטרנט הרשמי של בנברי אתר הבית של העיר בנברי אתר על ההיסטוריה של העיר בנברי במפקד 2011 "POPULATION OF WESTERN AUSTRALIA.". Western Mail (Perth, WA : 1885 - 1954) (Perth, WA: National Library of Australia). 22 April 1898. p. 23.
לימפוציט B

לימפוציט מסוג B הוא סוג של תא דם לבן. לימפוציטים B, המכונים גם בפשטות תאי-B, אחראים ליצירת נוגדנים (התגובה ההומוראלית). הם נוצרים במח העצם ועם הבשלתם מגיחים למערכת הלימפה, דרכה הם מגיעים לחלקי הגוף השונים. תאי קדם B: בתאי העצב מבשילים תאי B על ידי תהליך של סידור מחדש של הגנום שלהם, היוצר בכל תא B אזור שונה המקודד לנוגדן עם ספציפיות לאנטיגן שונה. התא עובר ביקורת, על מנת לוודא כי הנוגדנים שלו אינם נמשכים לחומרים עצמיים לגוף, ורק אז מקבל "אישור" להמשיך בהתמיינותו. במקרה בו התא אכן מכיל נוגדנים הקושרים אנטיגנים עצמיים, התא עשוי לקבל "הזדמנות נוספת" לסידור אחר באמצעות כרומוזומים הומולוגיים או מקטעים שונים המקודדים לנוגדן שעדיין נותרו בו (כגון שרשרת "למדא" בתת-היחידה הקלה). תאי B בוגרים: תאי B אלו, הנמצאים בעיקר במערכת ההובלה, מבטאים על-גבי ממברנת התא שלהם קולטנים הקרויים BCR (ראשי תיבות באנגלית: B Cell Receptor). בתגובה למפגש עם אנטיגן מתמיינים תאים אלו לתאי B מופעלים. תא B מופעל: תא B שבא במגע עם אנטיגן חופשי או שהוצג לו אנטיגן על ידי קומפלקס MHC מסוג II ושגורה על ידי ציטוקין מתאים. בעקבות המגע עם האנטיגן תא ה-B הופך למופעל ומנסה ליצור נוגדנים חדשים. אם תא ה-B המופעל יצליח ליצור נוגדנים יעילים שאינם מכוונים כנגד אפיטופ עצמי, הוא יתחלק ויתמיין לתאי פלזמה ולתאי זיכרון. אם תא ה-B המופעל ייכשל בייצור נוגדן יעיל, התא ימות בתהליך של מוות תאי מבוקר - אפופטוזה. תא שהצליח ביצירת נוגדנים מתחלק ומקים "שבט" - clone של תאי B בעלי גנום זהה, המייצרים אותם נוגדנים (פרט לשינויים של התבגרות האפיניות). לעיתים מתבצעת החלפת סוג הנוגדן- class switching (רק ב Fc של הנוגדן, ללא שינוי האנטיגן) ותא הבת מפריש נוגדנים ממחלקה שונה, אך שנצמדים לאותו האנטיגן. תא פלזמה: תא המפריש כמות גדולה של נוגדנים שאינו מתחלק. תאי זיכרון: תאים בעלי ספציפיות גבוהה לאנטיגן מסוים. נוצרים בתגובה כנגד אנטיגן. מסוגלים לחיות זמן רב בגוף, עם חשיפה לאנטיגן יכולים תאים אלו להתחלק ולהתמיין לתאי פלזמה מפרישי נוגדנים. תאי B מבטאים סמנים שונים במהלך התפתחותם, וכך, מסייעים באיבחון הסוגים שונים של לימפומות ולוקמיות. הסמנים אותם מבטאים תאי B הם CD10, CD19, CD20, CD21, CD22, CD5, CD38 וכן HLA-DR. מקור השם לימפוציט "B" הוא בלוטת הבורסה הקיימת בעופות, שם התגלו התאים. מחלת ה-SCID היא היעדר מולד מוחלט של תאי-B ותאי T. ילדים הנולדים עם ליקוי זה מכונים "ילדי בועה", כיוון שהם נאלצים לבלות את כל חייהם (הקצרים) בתוך בועת פלסטיק סטרילית, המונעת חדירת זיהומים לגופם. מספר טיפולים מוצלחים בריפוי גנטי השיבו לילדים אלו את היכולת לייצר לימפוציטים והעניקו להם סיכוי לשרוד. מחלת ה-XLA היא היעדר מולד מוחלט של תאי B, וכתוצאה מכך מחסור בכל סוגי הנוגדנים. בבדיקות שתן הנורמה הם 43%-22% (מספר לימפוציטים מתוך 100 לויקוציטים). לימפומה פוליקולרית מדיה וקבצים בנושא לימפוציט B בוויקישיתוף לימפוציט B, באתר אנציקלופדיה בריטניקה (באנגלית)
קבורת ישו

קבורת ישו היא אירוע בתולדותיו של ישו לאחר שנצלב. על פי הבשורות, הוא הורד מהצלב ונקבר על ידי יוסף הרמתי. על פי כל ארבע הבשורות, פנה יוסף הרמתי אל פונטיוס פילאטוס לפנות ערב ביום הצליבה וביקש ממנו את גווית ישו. פילטוס הסכים, ויוסף הרמתי הורידו מן הצלב, עטף אותו בסדין והניחו בקבר. על פי הבשורה על-פי יוחנן, עזר לו נקדימון לעטוף את הגווייה בסדין ולבשמה. בשאר הבשורות לא מוזכר נקדימון ולא בישום הגווייה. הבשורות מתארות את הקשר בין יוסף הרמתי לישו בצורה שונה זו מזו. על פי לוקס ומרקוס, הוא מתואר כיועץ נכבד ואדם צדיק, אך לא כתלמיד של ישו. על פי יוחנן הוא היה תלמידו של ישו בסתר ומתי מתאר אותו בפשטות כתלמיד ישו. הבדל נוסף בין הבשורות הוא בתיאור רמת הקבורה. מרקוס מספר שיוסף קנה סדין חדש שישמש כתכריך, אך לא מתאר את הקבר מעבר לעובדת היותו חצוב בסלע. על פי לוקס ומתי היה זה קבר חדש שלא נטמן בו אדם לפני כן ומתי מוסיף שיוסף חצבו לצורך זה. על פי יוחנן הגופה והתכריכים בושמו "כמנהג היהודים" והקבר היה בתוך גן. מרקוס ומתי מוסיפים שלאחר הקבורה, הניח יוסף אבן גדולה על פתח הקבר. אירוע הקבורה הוא אחד מהאירועים החשובים בתולדות ישו ובעיקרי האמונה הנוצרית. באיגרת הראשונה אל הקורינתים מזכיר פאולוס את הקבורה כחלק מהצהרת הבשורה שלו. הקבורה גם מוזכרת בתפילת אני מאמין כבר מגרסת השליחים. קטכיזם היידלברג מהמאה ה-16 מסביר שהקבורה נועדה להעיד שישו אכן מת, ולפיכך תחייתו היא אמיתית. קבורת ישו היא נושא פופולרי באמנות שהחל להתפתח במאה ה-10 במערב אירופה. בתחילה הופיעה הקבורה כחלק מסדרות ציורים או ויטראז'ים של "חיי ישו", לאחר ההורדה מהצלב או האבל על ישו. מהרנסאנס ואילך היא הופיעה בפני עצמה. ביצירות מופיעות בדרך כלל דמויותיהם של יוסף הרמתי, מרים, אם ישו ומריה מגדלנה ולעיתים דמויות נוספות. מהיוצרים הבולטים שעסקו בנושא ניתן למנות את מיכלאנג'לו, רפאל, דירק בוטס, טיציאן, קאראווג'יו ורוחיר ון דר ויידן. קבר ישו ישו הנוצרי קבורה, דף שער בספרייה הלאומית מדיה וקבצים בנושא קבורת ישו בוויקישיתוף יוחנן, יט, 39 מרקוס, טו, 43. לוקס, כג, 50 יוחנן, יט, 38 מתי, כז, 57 טו, 4 באתר הסימנר התאולוגי וסטמינסטר, שאלה 41
אוביטוארי

אוביטוארי (באנגלית: Obituary, בתרגום חופשי: נקרולוג) היא להקת דת' מטאל אמריקאית שהוקמה בטמפה, פלורידה בשנת 1984, במקור תחת השם Xecutioner. אוביטוארי הייתה אחת ממנהיגותיה של סצנת הדת' מטאל המשפיעה של פלורידה של סוף שנות השמונים. חברי הלהקה הצליחו עם מספר אלבומים בשנות התשעים, ביניהם Cause of Death ו-Slowly We Rot שנחשבים למוצלחים ביותר. אוביטוארי אינה רק אחת מלהקות הדת' הראשונות, אלא גם אחת מהלהקות הראשונות שאימצו את הגראולינג האגרסיבי יותר. הלהקה התפרקה ב-2000 על רקע סירובו של ג'ון טארדי לקחת חלק בסיבוב הופעות. טרבור פרס הקים להקת דת' חדשה בשם קטסטרופיק. אוביטוארי התאחדה ב-2004 והוציאה את אלבומה הראשון מזה שמונה שנים, Frozen In Time. אלן ווסט נפרד מאוביטוארי ב-2005 כדי להתרכז בלהקה נוספת שלו בשם לואוברואו. ג'ון טארדי (שירה) טרבור פרס (גיטרה) ראלף סנטולה (גיטרה) טרי באטלר (בס) דונלד טארדי (תופים) ג'יימס מרפי (גיטרה) אלן ווסט (גיטרה) דניאל טאקר (בס) פרנק ווטקינס (בס) אלבומי אולפן Slowly We Rot ‏ (1989) Cause of Death ‏ (1990) The End Complete ‏ (1992) World Demise ‏ (1994) Back from the Dead ‏ (1997) Frozen in Time ‏ (2005) Xecutioner's Return ‏ (2007) Darkest Day ‏ (2009) Inked in Blood ‏ (2014) Obituary ‏ (2017) Dying of Everything ‏ (2023) אלבומי הופעה Dead ‏ (1998) DVD Frozen Alive ‏ (2006) Live Xecution Party San 2008 ‏ (2010) אלבומי EP Left to Die ‏ (2008) אלבומי אוסף Anthology ‏ (2001) The Best of Obituary ‏ (2008) מדיה וקבצים בנושא אוביטוארי בוויקישיתוף אתר האינטרנט הרשמי של אוביטוארי אוביטוארי, ברשת החברתית פייסבוק אוביטוארי, ברשת החברתית אקס (טוויטר) אוביטוארי, ברשת החברתית אינסטגרם אוביטוארי, סרטונים בערוץ היוטיוב אוביטוארי, במסד הנתונים הקולנועיים IMDb (באנגלית) אוביטוארי, באתר אפל מיוזיק (באנגלית) אוביטוארי, באתר ספוטיפיי אוביטוארי, באתר Last.fm (באנגלית) אוביטוארי, באתר AllMusic (באנגלית) אוביטוארי, באתר MusicBrainz (באנגלית) אוביטוארי, להקה באתר Encyclopedia Metallum (באנגלית) אוביטוארי, באתר דיזר אוביטוארי, באתר Discogs (באנגלית) אוביטוארי, באתר Songkick (באנגלית) אוביטוארי, באתר Genius אוביטוארי, באתר בנדקמפ אוביטוארי, באתר בילבורד (באנגלית) אוביטוארי, באתר טיידל (באנגלית)
ג'רלדטון

ג'רלדטון (באנגלית: Geraldton) היא עיר נמל במרכז החוף המערבי של מדינת אוסטרליה המערבית שבאוסטרליה. העיר שוכנת 424 ק"מ מצפון לבירת המדינה פרת'. אוכלוסיית העיר מנתה 39,311 בשנת 2012. בעיר פועל אחד הנמלים הראשיים בחוף המערבי. העיר מהווה מרכז לוגיסטי ומרכז שירותים לענפי הכרייה, הדיג, גידול החיטה, גידול כבשים והתיירות. נוכחות אנושית קיימת במערב אוסטרליה לפחות 40,000 שנים, אך לא ידוע מתי הגיעו התושבים האבוריג'ינים הראשונים לאזור ג'רלדטון. תושבי האזור המקוריים סייעו למתיישבים האירופאים הראשונים בגילוי מקורות מים ובעבודה בשליית פנינים, ברעיית צאן ובדיג. 60 ק"מ מערבית לג'רלטון שוכנים איי האוטמן שהיו אתר שבו נטרפו ספינות רבות במהלך המאות ה-17 וה-18. המפורסמת בהן היא ספינת הסוחר ההולנדית הבטאוויה של חברת הודו המזרחית ההולנדית שטבעה בהפלגת הבכורה שלה ב-1629 בעקבות מרד. במוזיאון של אוסטרליה המערבית בג'רלדטון מצויים מוצגים משרידי הבטאוויה ומספינות אחרות. ב-1848 התגלו באזור מרבצי עופרת ונפתח מכרה בשם ג'רלדין (Geraldine) על שם צ'ארלס פיצ'ג'רלד (Charles Fitzgerald) שהיה מושל אוסטרליה המערבית. העיירה ג'רלדטון הוקמה ב-1850 ונקראה גם היא על שם המושל פיצ'ג'רלד. אקלימה הנוח של ג'רלדטון מציע לתיירים המבקרים בה מגוון של פעילויות כמו: גלישת קיט, גלישת רוח, גלישת גלים, דיג, שיט מפרשיות וצלילה. העיר עצמה וסביבותיה משופעים באתרי תיירות בעלי חשיבות סביבתית והיסטורית: המגדלור של פוינט מור (Point Moore Lighthouse) – שוכן מדרום לנמל ג'רלדטון. זהו המגדלור העתיק ביותר ששרד באוסטרליה המערבית ומבנה הפלדה הראשון בכל היבשת. גובהו 35 מטרים ואורותיו נראים למרחק של 23 מיל ימי (42.5 ק"מ) המגדלור החל לפעול ב-1878. איי האוטמן (Houtman Abrolhos Islands) – 122 איים השוכנים במרחק של 60–80 ק"מ מג'רלדטון וההגעה אליהם אפשרית רק דרך העיר. האיים הם שמורת טבע והמים סביבם מהווים בית גידול לאוכלוסיית בעלי חיים ימיים שזוכים להגנה מיוחדת. המקום הוא אתר תיירותי פופולרי הפתוח לביקורי יום בלבד. שפת הים ומרכז העיר – ב-2007 החלו עבודות להסבת אזור שפת הים של ג'רלדטון, שעד אז היו שטח תפעול נטוש של הרכבת, לאזור בילוי ופנאי, וב-2008 הושלם המיזם. המיזם כולל: פארק משחקים, מתקני מים, שטחים ציבוריים פתוחים, חופים ציבוריים, אזורי פיקניק ואולם כדורסל. אתר הזיכרון לספינה "סידני" – אתר זיכרון לסיירת של הצי המלכותי האוסטרלי "סידני" (HMAS Sydney) שטבעה בקרב עם ספינה גרמנית בנובמבר 1941 מבלי שאף אחד מ-645 אנשי צוותה ניצל. אתר הזיכרון ניצב על פסגת הר סקוט ליד ג'רלדטון. ב-1998 הוקם במקום גלעד זמני הכולל סלע גדול, טבלת זיכרון ודגל. האנדרטה הקבועה כוללת ארבעה מרכיבים: אסטלה הניצבת על חרטום הספינה, קיר גרניט שעליו חקוקים שמות הנופלים, פסל ארד של אישה המביטה לים בציפייה לספינה שלא תשוב וכיפה העשויה מ-645 דמויות שחפים עשויים פלדה. האנדרטה נחנכה ב-18 בנובמבר 2001, יום לפני יום השנה ה-60 לטביעת האונייה. במאי 2009 הכריזה ממשלת אוסטרליה על המקום כאתר מורשת לאומי. אתר הזיכרון לספינה "סידני" (HMAS Sydney) קתדרלת סנט פרנסיס קסווייר (St Francis Xavier) בג'רלדטון נוף בג'רלדטון נמל ג'רלדטון מדיה וקבצים בנושא ג'רלדטון בוויקישיתוף אתר האינטרנט הרשמי של ג'רלדטון אתר מרכז המבקרים של ג'רלדטון אתר המוזיאון של אוסטרליה המערבית בג'רלדטון ג'רלדטון, באתר אנציקלופדיה בריטניקה (באנגלית) משרד הסטטיסטיקה האוסטרלי אתר הנמל אודות המגדלור באתר המגדלורים של אוסטרליה אתר מידע על האיים דף על האנדרטה מתוך אתר המוזיאון של אוסטרליה המערבית
אוסי רונה

אוסוולד "אוֹסִי" רוּנֶה (בפינית: Osvald "Ossi" Runne;‏ 23 באפריל 1927, ויפורי, פינלנד – 5 בנובמבר 2020, הלסינקי, פינלנד) היה חצוצרן, מנצח, מוביל הרכבים, מלחין ומפיק מוזיקלי פיני. אוסי רונה נולד ב-1927 כאוסוולד רונדברג בעיר ויפורי בעת שהייתה תחת שליטת פינלנד (בימינו ויבורג ברוסיה). בראשית הקריירה נודע כחצוצרן ומוביל הרכבים מוזיקליים ובאמצע שנות ה-50 עבר לסטוקהולם שבשוודיה ובה עסק בניצוח. בהמשך, שב לפינלנד וב-1964 מונה למנצח תזמורת הרדיו הציבורי הפיני ומאוחר יותר גם למנצח ערוץ הטלוויזיה הציבורי. ב-1966, השתתף אוסי רונה לראשונה בתחרות האירוויזיון ובמהלכה ניצח על השיר "Playboy" אשר ייצג את פינלנד ואותו גם הלחין. רונה המשיך לנצח על שיריה של פינלנד באירוויזיון עד 1989 והפך לאחד מסמליה של התחרות. ב-1992 פרש מתפקידיו כמנצח תזמורת הרדיו והטלוויזיה הפיניים. לאורך הקריירה היה רונה מוביל הרכב, מנצח, או נגן חצוצרה ב-10 תזמורות שונות, וכן היה אחראי על הפסקול של סרטי וסדרות טלוויזיה רבות עד לפרישתו ב-2003. בשנה זו כתב אוטוביוגרפיה שנקראה "עם החצוצרה ומקל המנצח". נפטר בהלסינקי ב-5 בנובמבר 2020. פינלנד באירוויזיון מדיה וקבצים בנושא אוסי רונה בוויקישיתוף אוסי רונה, במסד הנתונים הקולנועיים IMDb (באנגלית) אוסי רונה, באתר AllMusic (באנגלית) אוסי רונה, באתר MusicBrainz (באנגלית) אוסי רונה, באתר Discogs (באנגלית) ביוגרפיה, באתר pomus.net (בפינית)
CPC

האם התכוונתם ל... Cost Per Click - עלות ללחיצה המפלגה הקומוניסטית של סין
עקיבא פיינשטיין

עקיבא פיינשטיין (4 בספטמבר 1923 – 16 בנובמבר 1975) היה חבר המחלקה הסורית בפלמ"ח ופעיל המוסד לעלייה ב'. פיינשטיין פעל במדינות ערב להעלאת יהודים לארץ ישראל, עד שנתפס ונכלא בלבנון ובסוריה. שוחרר לאחר קום המדינה. פיינשטיין נולד בראש פינה ב-1923 למשה ומלכה פיינשטיין. ב-1941 גויס לפלמ"ח על ידי יגאל אלון והוצב במחלקה הסורית. הקבוצה עברה קורס בסיסי בבית אורן וקורס ימי בתל אביב. מימון האימונים נעשה על ידי הבריטים. בסיום הקורס ב-1942 קיבלו המשתתפים זהות ערבית ונשלחו ללבנון וסוריה על מנת להשתלב במדינות אלו, לאסוף מודיעין ולחבל במתקנים חיוניים במקרה הצורך. בנוסף עסקה הקבוצה ברכישת נשק והברחתו. ב-1943 החליטו הבריטים, שתמכו בקבוצה, להפסיק את פעילותה. רוב חברי הקבוצה חזרו לארץ אך חלקם, ופיינשטיין ביניהם, בחר לסייע בהבאת עולים במסגרת המוסד לעלייה ב'. כינוס המועמדים לעליה נעשה על ידי ארגון החלוץ ותפקידו של עקיבא פיינשטיין היה אז לקלוט את קבוצות העולים ולהעבירם את גבול לבנון וסוריה לארץ ישראל. לרוב עברו מסלולי העלייה דרך קוניטרה לחולתה או מלבנון לכפר גלעדי. בתקופה זו עבד עם מנשה הראל ויאני אבידוב. בין חברי הפלמ"ח שקלטו את העולים לאחר חציית הגבול היה חיים חפר. עבודתו של פיינשטיין בלבנון הסתיימה ב-26 במאי 1946 כשנתפס על ידי משטרת לבנון (ייתכן שעקב הלשנה). לאחר שנחקר בעינויים בכלא בביירות הועבר ב-1947 להמשך חקירות בכלא בדמשק. למרות העינויים הקשים לא נשבר ולא הסגיר את חבריו. נעשו ניסיונות לשחררו בעזרת שיחוד הסוהרים הסורים. בסופו של דבר שוחרר לאחר מלחמת העצמאות בשנת 1950, במסגרת חילופי שבויים. לאחר קום המדינה מונה פיינשטיין לתפקיד מושל נצרת ולאחר מלחמת ששת הימים מונה למושל הצבאי הראשון של קוניטרה ורמת הגולן בדרגת סא"ל. בשנות ה-70 מינה אותו שר השיכון אברהם עופר לתפקיד האחראי לטיפול בבעיית הדיור של הבדואים. פיינשטיין התחתן עם לינדה זאגה (שגם היא הייתה מעורבת בהעלאת היהודים מארצות ערב) ולהם ארבעה ילדים. עם תחילת עבודתו הממשלתית עברה המשפחה לירושלים. עקיבא פיינשטיין נפטר בירושלים ב-1975 ונקבר בהר הזיתים, על מצבתו נחקק המשפט "פעלו בסתר גולה ומעשיו לעמו גאולה". רעייתו נפטרה ב-1995. העפלה מארצות המזרח יחזקאל המאירי, שבויי סוריה א', בוסתן, 1974 יאני אבידוב, נתיבים נעלמים, הוצאת ספריה לעם - הוצאת עם עובד, תל אביב, 1955 שלמה הלל, רוח קדים: בשליחות מחתרתית לארצות ערב, הוצאת ספריית יהודה דקל, ירושלים, הוצאה מחודשת, 2013. (תורגם לאנגלית בשם "Operation Babylon", ומשם גם לצרפתית; בנוסף, הספר זכה לעיבוד: עמוס כרמל, תחנת בגדאד אינה עונה (ציורים: אבי כץ), תל אביב: עידנים/ידיעות אחרונות, תשמ"ט). חיים גורי, 'דפים ירושלמיים'. נושאה של אחת הרשימות המכונסות בספר היא שיחה שקיים גורי עם עקיבא על עשייתו בלבנון וסוריה ועל העינויים שעבר. השיחה התקיימה ב-1967, לפני המלחמה. אורי מילשטיין, ‏סיפורו של מרגל: חייו של עקיבא פיינשטיין מגלמים את הציונות, באתר מעריב אונליין, 7 בנובמבר 2015 עקיבא פיינשטיין, ב"עיתון של אהוד בן עזר" עקיבא פיינשטיין, באתר ארגון ההגנה (אורכב) על ידי אביה של אשתו סיפורו של אל"ם (במיל') אריה נתיב באתר הפרקליטת הצבאית מכתב של סא"ל עקיבא פיינשטיין, באתר haifa.userservices.exlibrisgroup.com, ‏1969
קמח תירס

קמח תירס הוא קמח אשר נטחן מתירס מיובש. קמח התירס נחשב למזון בסיסי, ומשמש להכנת מאכלים כמו לחם תירס, פולנטה, ממליגה, טורטייה, טאקו, צ'אדי ועוד. משמש גם להכנת משקאות כגון אטולה. קמח התירס הוא אחד מחומרי הגלם העיקריים של המטבח המקסיקני, ומשמש גם תחליף לקמח חיטה לחולי צליאק. קמח תירס נמכר היום במגוון רחב של צורות. מוצרים מסווגים לפי מינים, שכן המגדלים יוצרים כל הזמן זנים חדשים. ישנם כמה קריטריונים שלפיהם מחלקים את הקמח לסוגים: טחינה גסה – גרגרי התירס נמחצים באמצעות אבני ריחיים גדולות. טחינה בינונית – סוג זה של קמח משמש לאפייה, במיוחד ללחמים ולחמניות. טחינה דקה – באמצעות שימוש בציוד מודרני המבוסס על גלגלות ממתכת המאפשרות טחינהעד לקבלת מרקם עדין ורך. קמח כזה מתאים לבצק רך ולהכנת פודינגים שונים. כחול גוון כחלחל וסגול מעט מתקבל באמצעות שימוש בסוג מסוים של תירס מתוק. אדום נפוץ בשימוש להכנת פולנטה. צהוב זהו הסוג הנפוץ ביותר של קמח תירס. משמש לבישול סוגים שונים של מאפים. לבן נפוץ באפריקה ובדרום ארצות הברית. לכל סוג של קמח תירס יש תכונות וצורת שימוש המתאימה לו. עמילן תירס מדיה וקבצים בנושא קמח תירס בוויקישיתוף אביגיל נברו (הרצל), יתרונותיו הבריאותיים של קמח התירס, באתר טרז פזוס קמח תירס: יתרונות, נזקים, מתכונים, 2023, באתר how-what-woman.com (תרגום מכונה) מדוע קמח תירס מועיל לגוף, באתר lifestyle.cosmetius.com (תרגום מכונה) קמח תירס: יתרונות בריאותיים ופוגעים, באתר ifood (תרגום מכונה) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
פרנק ווגל

פרנק פול ווגל (באנגלית: Frank Paul Vogel; נולד ב-21 ביוני 1973) הוא מאמן כדורסל אמריקאי, אשר משמש כמאמן הראשי של קבוצת פיניקס סאנס מליגת ה-NBA. ווגל גדל בניו ג'רזי, והתעניין בכדורסל מגיל צעיר. בהיותו בבית ספר, אירח אותו דייוויד לטרמן בתוכנית הלילה הפופולרית שלו כשהוא מבצע פעלול - מסובב כדור על מברשת שיניים תוך כדי שהוא מצחצח את שיניו. ווגל שיחק כרכז במכללת חואניטה מפנסילבניה. בשנת 1994 עבר לאוניברסיטת קנטקי, שיחק בקבוצה המשנית של האוניברסיטה וסיים תואר ראשון בביולוגיה. לאחר הלימודים עבד בצוות האימון של קבוצת הכדורסל הראשית. ווגל החל לעבוד בבוסטון סלטיקס ב-1997 כאנליסט וידאו ראשי. ב-2001 קודם לעוזר מאמן וב-2004 עבר לשמש עוזר מאמן בפילדלפיה 76'. ב-2005 מונה לסקאוט בלוס אנג'לס לייקרס וב-2006 לסקאוט בוושינגטון ויזארדס. ב-2007 מונה לעוזר מאמן באינדיאנה פייסרס. ב-2011, לאחר שג'ים אובריאן פוטר מתפקידו, ווגל מונה כמאמן זמני של הפייסרס. הוא הוביל את הפייסרס לפלייאוף בפעם הראשונה מאז 2006. ווגל הוכרז באופן רשמי כמאמן ראשי ב-6 ביולי 2011, לאחר ששחקנים ביקשו מהמנהל המקצועי לארי בירד למנותו לתפקיד. הישג השיא של הקבוצה תחת ווגל היה העפלה לגמר המזרח בעונות 2013 ו-2014, בהן הפסידה למיאמי היט. ב-6 במאי 2016, למרות שהקבוצה הגיעה לשלב הפלייאוף, הודיעה הנהלת הקבוצה כי חוזהו של ווגל לא יוארך ומאמן אחר ימונה במקומו. בעונות 2017 ו-2018 אימן את אורלנדו מג'יק, אשר רשמה תחתיו מאזן מצטבר של 54 ניצחונות ו-110 הפסדים. במאי 2019 מונה למאמנה הראשי של לוס אנג'לס לייקרס, במקומו של לוק וולטון. בעונתו הראשונה עם הלייקרס הוליך אותה למקום הראשון באזור המערבי, עם מאזן ניצחונות 52–19, בהובלתם של השחקנים לברון ג'יימס ואנתוני דייוויס. בפלייאוף 2020 גברו הלייקרס על פורטלנד טרייל בלייזרס (4–1), יוסטון רוקטס (4–1), דנוור נאגטס (4–1) ומיאמי היט (4–2), בדרך לזכייתה ה-17 של הקבוצה באליפות ה-NBA. ב-11 באפריל 2022 פוטר ווגל לאחר סיום העונה הסדירה בה סיימו הלייקרס במקום ה-11 במערב ולא הצליחו להעפיל לפליי-אין עם מאזן 33–49 שלילי. ב-6 ביוני 2023 מונה ווגל למאמנה הראשי של קבוצת פיניקס סאנס. מדיה וקבצים בנושא פרנק ווגל בוויקישיתוף זאק שונברון, ניו יורק טיימס, ילד הפלא שהפך למאמן אינדיאנה פייסרס, באתר הארץ, 14 במאי 2013 SUNS NAME FRANK VOGEL AS HEAD COACH, www.nba.com (באנגלית)